Gyaɗa wani abinci ne, asalin ta tsiro ne da ake shuka shi, yana fitar da ya'ya a cikin kasa karkashin jijiyoyinsa kuma ana sarrafa shi dan amfani dashi a matsayin abinci da sauransu ta hanyoyi daban-daban kamar wurin yin mai. (mangyada), Madara, kuli kuli da sauransu. Gyada nada sinadari na protein dake amfani sosai a jiki, musamman kara girman jiki da baiwa jiki kariya, shiyasa yake da kyau a rika amfani dashi a cikin abinci. Kuma ita gyada ta kasu Kashi daban daban, akwai, Kampala, yar dakkar, Mai bargo da sauransu. yawancin inda suke nomata. Zamfara da Nasarawa da Kaduna da kuma Kwara. Duk dadai yanzu akwai sabon irin gyada da yake yalwa a jihohin yankin gabashin kasar nan, musamman ma jihohin Enugu da Anambra. Ana Sarrafa gyada ta hanyoyi daban-daban kuma ana amfani da ita a duk fadin duniya, sai dai anan zamu duba kadan ne daga irin hanyoyin da ake sarrafa gyada amatsayin abinci.